วัดรอบแรกได้ 140/84 PR 90 วัดรอบสองได้ 138/87 pr 83 ความดันนี้น่าเป็นห่วงไหมครับ สูง 168 หนัก 90 ครับ
สวัสดีค่ะ ค่าความดันโลหิตที่วัดได้ 140/84 mmHg และ 138/87 mmHg คือค่าความดันโลหิตตัวบนที่วัดได้ 140 และ 138 มิลลิเมตรปรอท ซึ่งโดยปกติแล้ว ค่าความดันโลหิตตัวบนที่เหมาะสมคือไม่เกิน 120 มิลลิเมตรปรอท ดังนั้นหากวัดได้ค่าความดันโลหิตตัวบนได้ที่ 140 และ 138 ถือว่ามีความดันโลหิตค่อนข้างสูงสำหรับค่าความดันโลหิตตัวล่างที่วัดได้ 84 และ 87 คือค่าความดันโลหิตตัวล่างที่วัดได้ 74 มิลลิเมตรปรอท ถือว่ามีความดันโลหิตค่อนข้างสูงเช่นกัน เพราะโดยปกติแล้ว ค่าความดันโลหิตตัวบนที่เหมาะสมคือไม่เกิน 80 มิลลิเมตรปรอทค่ะส่วนค่า PR คืออัตราการเต้นของหัวใจ ค่าที่ปกติคือ 60-100 ครั้งต่อนาที ดังนั้น หากวัดได้ 90 และ 83 ก็ถือหัวใจเต้นปกติหากเพิ่งวัดความดันโลหิตไปเพียง 2 ครั้ง แนะนำควรลองตรวจซ้ำดูอีกหลายๆ ครั้ง โดยให้วัดในท่านั่ง วัดในขณะพัก วัดในขณะไม่เครียด ไม่ตื่นเต้น ไม่ดื่มชา กาแฟ โกโก้ โอเลี้ยง เครื่องดื่มชูกำลังต่างๆ และแอลกอฮอล์มาก่อนที่จะวัด หากยังคงวัดค่าความดันโลหิตได้สูงกว่าปกติ ก็ควรไปพบแพทย์เพื่อติดตามความดันและรักษาค่ะในเบื้องต้น ก็ควรพยายามลดปัจจัยที่อาจทำให้เกิดโรคความดันโลหิตสูง เช่น งดสูบบุหรี่ งดดื่มเครื่องดื่มแอลกอฮอล์ทุกชนิด รวมถึงเครื่องดื่มที่มีคาเฟอีน หลีกเลี่ยงอาหารที่มีไขมันสูง อาหารที่มีรสเค็มหรืออาหารที่มีโซเดียมสูง และออกกำลังกายสม่ำเสมอ เป็นต้น นอกจากนี้ การมีน้ำหนักตัว 90 กิโลกรัม โดยที่สูง 168 เซนติเมตร เท่ากับมีค่าดัชนีมวลกาย (BMI) ที่ 31.89 เท่ากับมีโรคอ้วนระดับ 3 ซึ่งเป็นสาเหตุหนึ่งที่ทำให้มีโรคความดันโลหิตสูงได้ แนะนำควรไปพบแพทย์เพื่อให้คำแนะนำเรื่องการลดน้ำหนักตัวด้วยค่ะ